**PROPUNERI PROIECT OUG MODIFICARE LEGEA NR. 360/2002**

1. **Propuneri de modificare a textului proiectului OUG**

|  |  |  |  |  |
| --- | --- | --- | --- | --- |
| **NR.** | **Forma actuală Legea nr. 360/2002** | **Forma proiect OUG** | **Forma propusă Sindicat Europol** | **Observații** |
| **1.** | Art. 9, alin. 1  ”Poliţiştii provin, de regulă, din rândul absolvenţilor instituţiilor de învăţământ ale Ministerului Afacerilor Interne.” | Art.9 alin. 1  ”Polițiștii provin, de regulă, din rândul absolvenților **programelor de studii universitare** **de licență** sau master profesional pentru formarea ofițerilor de poliție ori din rândul absolvenților programelor de studii postliceale pentru formarea agenților de poliție, organizate de instituțiile de învățământ ale Ministerului Afacerilor Interne.” | Se introduce un nou alineat  Art. 9 , alin. 1  ”Ofițerii de poliție pot proveni și din rândul absolvenților programelor de studii universitare de licență, forma de învățământ la distanță, din cadrul Academiei de Poliție „Alexandru Ioan Cuza” | Tematica și programa de studiu pentru ID este identică cu cea de la forma de învățământ la zi( cu frecventa).  Forma de învățământ la distanță este accesibilă doar persoanelor care sunt deja cadre MAI. |
| **2.** | **Art. 21, alin. 1**  ”Absolventului cu diplomă de licenţă al unui program de studii de ordine şi siguranţă publică, respectiv drept, organizat **la forma de învăţământ** **cu frecvenţă** în cadrul Academiei de Poliţie «Alexandru Ioan Cuza» a Ministerului Afacerilor Interne i se acordă gradul profesional de subinspector de poliţie şi este încadrat ca debutant pe o perioadă de stagiu de 12 luni.” |  | Se modifică art. 21 alin. 1:  ”Absolventului cu diplomă de licenţă al unui program de studii de ordine şi siguranţă publică, respectiv drept, organizat la forma de învăţământ cu frecvenţă **sau la forma de învățământ la distanță** în cadrul Academiei de Poliţie «Alexandru Ioan Cuza» a Ministerului Afacerilor Interne i se acordă gradul profesional de subinspector de poliţie şi este încadrat ca debutant pe o perioadă de stagiu de 12 luni.” | În momentul de față, există o discriminare între absolvenții formei de învățământ cu frecvență/cu frecvență redusă și cei care de la forma de învățământ la distanță. |
|  |  | **După alin. 1 al articolului 21 se introduce un nou alineat, alin. 1^1  cu următorul cuprins:**  ”Prevederile alin. 1 se aplică în mod corespunzător și absolvenților programelor de studii universitare de master profesional pentru formarea ofițerilor de poliție organizate în cadrul Academiei de Poliție Alexandru Ioan Cuza.” |  |  |
|  |  |  | **Art. 21 alin. 1 se modifică și va avea următorul cuprins:**  ”Prin excepție de la prevederile art. 21 alin. 1, absolventului cu diplomă de licenţă al programelor de studii universitare de licență ordine şi siguranţă publică, respectiv drept, și de master profesional pentru formarea ofițerilor de poliție organizate în cadrul Academiei de Poliţie «Alexandru Ioan Cuza» a Ministerului Afacerilor Interne i se acordă gradul profesional în funcție de vechimea în structurile Ministerului Afacerilor Interne, astfel:  a) sub 5 ani - subinspector de poliție;  b) între 5 și 10 ani - inspector de poliție;  c) peste 10 ani - inspector principal de poliție.  Perioada de stagiu în acest caz va fi de 3 luni. | Absolvenții de la forma de învățământ cu frecvență nu pot fi excluși de la posibilitatea valorificării vechimii în structurile Ministerului Afacerilor Interne în vederea stabilirii gradului profesional acordat după absolvire (decizia CCR de admitere din 6 mai 2021, pronunțată în dosarul nr. 71D/2019)  Pentru aceleași considerente, se asigură aplicarea aceluiași tratament și absolvenților programului *drept* forma de învățământ la distanță (programul este accesibil doar persoanelor care sunt deja cadre MAI; tematica și programa de studiu pentru ID sunt identice cu cele de la forma de învățământ cu frecvență) și celor ai programului de master profesional pentru formarea ofițerilor.  Anexa 5 art. 6 alin. 1 lit. b (Ordinul MAI 140/2016) |
| **5.** | *(9) Prevederile alin. (8), referitoare la acordarea gradelor profesionale, se aplică și în cazul polițistului prevăzut la alin. (5), dacă prin aplicarea acestora i s-ar acorda un grad profesional mai mare decât în condițiile alin. (5).* |  | **Art. 21 alin. (9) va avea următorul cuprins:**  (9) Prevederile alin. (8), referitoare la acordarea gradelor profesionale, se aplică și în cazul polițistului prevăzut la alin. (1) și alin. (5), dacă prin aplicarea acestora i s-ar acorda un grad profesional mai mare decât în condițiile alin. (1) | Asigurarea egalității de tratament în ceea ce privește acordarea gradelor în funcție de vechimea în specialitatea corespunzătoare studiilor absolvite (*și pentru absolvenții de master profesional*). |

1. **Propuneri suplimentare de modificare a Legii nr. 360/2002 prin OUG**

|  |  |  |  |
| --- | --- | --- | --- |
| **NR.** | **Forma actuală Legea nr. 360/2002** | **Forma propusă Sindicat Europol** | **Observații** |
| **1.** | **Art. 21**  **(5)** Polițistului care intră în corpul ofițerilor de poliție în condițiile art. 9 alin. (2) și absolventului cu diplomă de licență al unui program de studii organizat la forma de învățământ cu frecvență redusă în cadrul Academiei de Poliție «Alexandru Ioan Cuza» a Ministerului Afacerilor Interne i se acordă gradul profesional în funcție de vechimea în structurile Ministerului Afacerilor Interne, astfel:  a) sub 5 ani - subinspector de poliție;  b) între 5 și 10 ani - inspector de poliție;  c) peste 10 ani - inspector principal de poliție. | **După alin. 5 al articolului 21 se introduce un nou alineat, alin. 5^1  cu următorul cuprins:**  De prevederile art. 21 alin. (5) pot beneficia și polițiștii care au intrat în corpul ofițerilor în condițiile art. 9 alin. (2) înainte de intrarea în vigoare a Ordonanței de urgență a Guvernului nr. 53/2018. | Începând cu anul 2016 s-au reluat concursuri prin care agenții de poliție intră în corpul ofițerilor de poliție potrivit art. 9 alin. 2 din Legea 360/2002. Aceștia au primit gradul profesional de subinspector de poliție, iar prin modificarea de mai sus s-ar face o dreptate pentru aceștia, tocmai prin faptul că „valorificarea vechimii anterioare în structurile Ministerului Afacerilor Interne” este un aspect menționat în Nota de fundamentare a OUG/53/2018.  Întrucât au fost doar trei sesiuni de trecere în corpul ofițerilor în anii 2016, 2017 și 2018 respectiv încadrare din sursă externă la care au fost admiși și agenți de poliție cu aplicarea art. 9 alin. (2) din Legea nr. 360/2002, putem spune că nu este un număr foarte mare de situații care ar trebui modificate. Polițiștii care au trecut în corpul ofițerilor înainte de 2016, având în vedere că ultimele TCO au avut loc în perioada 2005-2008, probabil dețin grad profesional superior deci nu s-ar impune modificări de acte în acest sens.  Mai mult, prin aceasta modificare, MAI ar fi scutit de numeroasele procese aflate pe rolul instanțelor prin care agenții de poliție intrați în corpul ofițerilor de poliție solicita anularea în parte a ordinelor de trecere în corpul ofițerilor în sensul acordării unui grad profesional superior celui de subinspector de poliție. Astfel s-ar reuși pe de o parte evitarea cheltuielilor de judecată dar și scăderea volumului de muncă la nivelul Direcției Generale Juridice.  Această măsură presupune un impact financiar minor întrucât diferența salarială, referitor la salariul gradului profesional, dintre un subinspector și un inspector, respectiv inspector principal, este de doar câțiva lei, întrucât funcțiile au fost bugetate la nivelul maxim și fac parte din bugetul aprobat. |
| **2**. | Art. 2738  Concursul pentru ocuparea postului de conducere vacant constă în susţinerea unui interviu structurat pe subiecte profesionale, care se înregistrează audio şi/sau video. | **Art. 2738 se modifică și va avea următorul cuprins:**  (1) Concursul pentru ocuparea postului de conducere vacant constă în susţinerea următoarelor probe, care se înregistrează audio şi/sau video:  a) un interviu în cadrul căruia se prezintă şi un proiect managerial referitor la exercitarea atribuţiilor specifice funcţiei de conducere, întocmit şi depus anterior de către candidat, conform anunţului de concurs;  b) probă scrisă pe subiecte structurate în concret pe problematica profesională specifică activității operative desfășurată de polițiști, precum și pe cea referitoare la activitatea managerială;  c) o probă practică pentru evaluarea aptitudinilor manageriale, care constă în rezolvarea unei activităţi, a unei situaţii sau a unei succesiuni de activităţi ori situaţii întâlnite în mod curent sau care pot apărea în exercitarea atribuţiilor specifice funcţiei de conducere. | Actuala formă de evaluare a candidaților pentru funcțiile de conducere este mult prea generică, subiectivă și arbitrară, care nu permite evaluarea eficientă a competențelor necesare pentru ocuparea acestor posturi.  În acest sens, raportându-ne la modalitatea în care se desfășoară procedura de organizare și desfășurare la nivelul celorlalte instituții de apărare, ordine publică și siguranță națională, apreciem că se impune creșterea dificultății probelor. |